《瓶笙》
元代·洪焱祖

离坎絪缊一气盈，娲皇遗调自天成。满堂静听不知处，从古善吹无此声。

守口似违平日诫，热中能作许时鸣。世间有韵皆因激，火冷夜深空月明。

作者简介：（1267—1329）元徽州歙县人，字潜夫，号杏庭。由平江路儒学录迁绍兴路儒学正，调衢州路儒学教授，擢处州路遂昌县主簿，以休宁县尹致仕。有《杏庭摘稿》、《尔雅翼音释》等。